خاریجی ایشلر ناظیرلیگی ایسراییل پارلامئنتی‌نین میللت وکیلی ایتامار بن گویر و ایسراییل پولیسی‌نین حمایه‌سینده اولان فاناتیک یهودی قروپ‌لاری‌نین مسجد الاقصی مسجیدینه باسقین ائتمه‌سینه رئاکسیا وئریب.
ناظیرلیک‌دن وئریلن یازی‌لی آچیقلامادا "ایسراییل-‌لی میللت وکیلی ایتامار بن گویر و فاناتیک یهودی قروپ‌لاری‌نین ایسراییل پولیسی‌نین حمایه‌سی آلتیندا مسجد الاقصی-یا باسقین ائتمه‌سی و بو بؤلگه‌ده عبادت جهدلرینه ال آتماسی حرمی شریف و مسجد الاقصی-داکی ایستاتوس-کوونون آچیق شکیلده پوزولماسی‌دیر" دئیه بیلدیریلیب.
آچیقلامادا "ایسراییل حکومتینی مقدس یئرلرده ایستاتوس-کوونو قوروماق اوچون تدبیرلر گؤرمه‌یه دعوت ائدیر و تخریبات کاراکتئرلی حرکت‌لره یول وئرمه‌مه‌یه چاغیریشیمیزی بیر داها بیل‌دیریریک" دئییلیب.
